《鹧鸪天 其二 威如属和，得远树二语，为足成之》
清代·朱祖谋

句里春姿发翠微。拍天新涨曲痕肥。亭亭远树人离立，拂拂轻帆莺乱飞。

移晚棹，占空矶。水窗飘笛细风回。眼中无限沧波意，欲采蘋花一笑非。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。